Kristoffersen til angrep i Schladming
ARTIKKELEN ER OVER FIRE ÅR GAMMEL Det er 33 år siden den siste russeren vant et slalåmrenn i verdenscupen. Aleksandr Zhirov døde i en bilulykke bare to år senere. Khoroshilov har bare en gang tidligere vært på pallen i verdenscupen - 3. plass i Åre i fjor. - Han kjørte en helt fantastisk omgang, sier NRK-ekspert Marius Arnesen. Russeren var i en klasse for seg. Han ligger hele 0,79 sekunder foran lederen av slalåmdelen av verdenscupen, Felix Neureuther. Det ble ekstreme forskjeller i det klassiske kveldsrennet i Østerrike. Henrik Kristoffersen kjørte trygt med startnummer 1. Kanskje litt for trygt i bakken hvor han vant sin første verdenscupseier 28. januar i fjor. - Han gjør ikke en eneste feil, sa Arnesen. 50.000 tilskuere jublet vilt da Marcel Hirscher kjørte inn åtte hundredeler foran Kristoffersen. Men så satte den tyske duoen Felix Neureuther og Fritz Doper både Hirscher og Kristoffersen på plass før russeren gjorde karrierens beste runde. Dermed ligger Henrik Kristoffersen på 5. plass før 2. omgang. Avslutningen av slalåm-festen sendes på NRK 2 kl. 20.45. Sebastian Foss-Solevåg startet friskt, men gjorde en kjempefeil i henget. Dermed havnet han 3,49 bak Khoroshilov og får ikke kjøre mer i kveld. Jonathan Nordbotten gjorde en del småfeil, men ligger an til å få kjøre 2. omgang med 2,88 sekunder å hente inn på Alexander Khoroshilov. Resten av nordmennene er sluttkjørte for denne gang i Schladming. Schladming etter den ennå ikke ferdigkjørte 1. omgangen: 1. Alexander Khoroshilov, Russland 53,67 2. Felix Neureuther, Tyskland + 0,79 3. Fritz Dopfer, Tyskland + 1,08 4. Marcel Hirscher, Østerrike + 1,34 5. Henrik Kristoffersen, Norge + 1,42 6. Giuliano Razzoli, Italia + 1,45 6. Daniel Yule, Sveits + 1,45 ----------------------------------------- 22. Jonathan Nordbotten, Norge + 2,88 32. Sebastian Foss-Solevåg, Norge + 3,49 40. Leif Kristian Haugen, Norge + 4,11 Truls Johansen, Norge kjørte ut Espen Lysdahl, Norge kjørte ut
Henrik Kristoffersen gjorde ingen store feil, men fikk ikke nok fart på skiene i Schladming-snøværet. 19-åringen har hele 1,42 sekunder å hente på Alexander Khoroshilov i 2. omgang.